b'\n_START_ARTICLE_\nProfeettojen Haggai, Sakarja ja Malakia hauta\n_START_PARAGRAPH_\nProfeettojen Haggai, Sakarja ja Malakia hauta (arabia: \xd9\x82\xd8\xa8\xd8\xb1 \xd8\xa7\xd9\x84\xd9\x86\xd8\xa8\xd9\x8a\xd8\xa7 Qubur El Anbiyya, "Profeettojen hauta") on Jerusalemissa \xc3\x96ljym\xc3\xa4en l\xc3\xa4nsirinteeseen louhittu kalliohauta. Keskiaikaisen juutalaisen perim\xc3\xa4tiedon mukaan Profeettojen hautaan on haudattu profeetat Haggai, Sakarja ja Malakia, jotka ovat viimeiset heprealaiset profeetat. Profeettojen uskotaan el\xc3\xa4neen 500\xe2\x80\x93400-luvuilla eaa. Arkeologisesti haudan kolme vanhinta hautakammiota on kuitenkin ajoitettu vasta ensimm\xc3\xa4iselle vuosisadalle eaa.'